b"\n_START_ARTICLE_\nManxa\n_START_PARAGRAPH_\nUna manxa o bufet \xc3\xa9s un dispositiu mec\xc3\xa0nic que t\xc3\xa9 la funci\xc3\xb3 de contenir aire per expulsar-lo a certa pressi\xc3\xb3 i en certa direcci\xc3\xb3 per a diversos fins. B\xc3\xa0sicament una manxa \xc3\xa9s un contenidor deformable el qual t\xc3\xa9 un broquet de sortida. Quan el volum de la manxa disminueix, l'aire surt expulsat del mateix a trav\xc3\xa9s d'una boca. Una manxa t\xc3\xadpica t\xc3\xa9 tamb\xc3\xa9 una entrada i sortida d'aire separades o v\xc3\xa0lvules de no-retorn (v\xc3\xa0lvula) el que assegura que l'aire entri per\xc3\xb2 no surti en una direcci\xc3\xb3 determinada. En altres termes se'l pot considerar com una mena de bomba pneum\xc3\xa0tica.\n_START_SECTION_\nInstruments musicals\n_START_PARAGRAPH_\nEn alguns instruments musicals, les manxes s\xc3\xb3n usades freq\xc3\xbcentment com un substitut o regulador de l'aire a pressi\xc3\xb3 que haurien de proveir els pulmons humans. Els seg\xc3\xbcents instruments fan servir manxes: Acordi\xc3\xb3 o Concertino i altres instruments relacionats; orgue tubular; alguns tipus de gaita; Harm\xc3\xb2nium i orgue port\xc3\xa0til. Els rellotges de cucut tamb\xc3\xa9 fan servir una manxa per generar el cl\xc3\xa0ssic so."